<classify> Blatter anagombea tena ubosi huo wa Fifa na mmoja wa wapinzani wake katika nafasi hiyo ni mchezaji wa zamani wa Real Madrid Luis Figo.Akizungumza Dar es Salaam jana, Malinzi alisema kwa niaba ya TFF atakwenda kwenye uchaguzi wa Fifa kumchagua Blatter.Aidha Rais wa zamani wa TFF ambaye pia ni Mwenyekiti wa Baraza la vyama vya soka Afrika Mashariki na Kati Cecafa Leodegar Tenga alisema huo ndio msimamo wa Baraza lake na Afrika kwa ujumla.Tenga ambaye pia ni mjumbe wa Kamati ya Utendaji ya CAF alisema katika mkutano mkuu wa shirikisho hilo uliofanyika Sao Paulo, Brazil mwaka jana wanachama wote walipitisha azimio la kumuunga mkono Blatter.Na hata katika mkutano mkuu wa Cecafa uliofanyika Desemba mwaka jana jijini Nairobi ulipitisha azimio la kumuunga mkono Blatter, alisema.Katika hatua nyingine Tenga aliishukuru familia ya TFF kwa kumuunga mkono katika kugombea tena nafasi ya ujumbe wa Kamati ya Utendaji ya CAF katika uchaguzi utakaofanyika Aprili 7 mwaka huu Cairo.Tenga ni mgombea pekee wa nafasi hiyo katika ukanda wa Afrika Mashariki na Kati.  <topic>: MICHEZO 